b"\n_START_ARTICLE_\nMas Romeu\n_START_SECTION_\nDescripci\xc3\xb3\n_START_PARAGRAPH_\nLa masia de planta basilical que consta de planta baixa, un pis i golfes. Els baixos tenen una gran portalada d'arc rebaixat i una petita finestra rectangular a cada banda. El pis noble consta de tres finestres rectangulars. Les golfes, que s'alcen tan sols en el centre de l'edifici, presenten dues finestres allargades d'arc de mig punt separades per un rellotge de sol. A la part de darrere hi ha el celler. La coberta \xc3\xa9s a dues vessants amb el carener perpendicular a la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nEl mas Romeu fou un centre agr\xc3\xadcola des del seu origen, per\xc3\xb2 en un primer moment es dedic\xc3\xa0 al conreu de cereals que m\xc3\xa9s tard abandon\xc3\xa0 per dedicar-se al vi (encara es pot veure tot el sistema de cups). En els terrenys del mas s'explor\xc3\xa0, en 1953, una cova sepulcral del neol\xc3\xadtic. S'hi trob\xc3\xa0 material de s\xc3\xadlex i fragments cer\xc3\xa0mics."